pythainlp/thai-wiki-dataset-v3 huggingface dataset:
ฟุตบอลชิงแชมป์เอเชีย รุ่นอายุไม่เกิน 20 ปี

ฟุตบอลชิงแชมป์เอเชีย รุ่นอายุไม่เกิน 20 ปี (AFC U-20 Asian Cup) เดิมเรียกว่า ฟุตบอลเอเชียเยาวชน (AFC Youth Championship) และ ฟุตบอลเอเชียเยาวชนอายุไม่เกิน 19 ปี (AFC U-19 Championship) เป็นการแข่งขันฟุตบอลสำหรับผู้เล่นอายุไม่เกิน 20 ปี จัดขึ้นทุก ๆ 2 ปี จัดโดยเอเอฟซี เริ่มในปี พ.ศ. 2502 โดยมีการจัดแข่งขันทุกปีจนกระทั่งในปี
พ.ศ. 2523 ได้เปลี่ยนมาจัดทุก ๆ 2 ปีแทน โดย 4 ทีมสุดท้ายจะได้สิทธิเข้าร่วมแข่งขันใน ฟุตบอลโลกเยาวชน ยู 20
สมาพันธ์ฟุตบอลเอเชีย หรือ เอเอฟซี (AFC) ได้ปรับเปลี่ยนการแข่งขันจากระดับอายุไม่เกิน 19 ปี เป็นอายุไม่เกิน 20 ปี โดยเริ่มในการแข่งขันตั้งแต่ปี ค.ศ. 2023และเปลี่ยนชื่อการแข่งขันเป็น "ฟุตบอลเอเชียเยาวชนอายุไม่เกิน 20 ปี"
ทีมที่ชนะเลิศมากที่สุดคือ ทีมชาติเกาหลีใต้ ชนะเลิศทั้งหมด 12 ครั้ง ส่วนทีมชาติไทยเคยชนะเลิศ 2 ครั้ง
== ผลการแข่งขัน ==
หมายเหตุ:
1 ครองแชมป์ร่วมกัน
2 ครองอันดับที่ 3 ร่วมกัน
3 การแข่งขันรอบสุดท้ายในรูปแบบพบกันหมด
4 ไม่มีการแข่งขันรอบที่สามตั้งแต่ปี ค.ศ. 2008; ทีมที่แพ้รอบรองชนะเลิศเรียงตามตัวอักษร
== ความสำเร็จในฟุตบอลชิงแชมป์เอเชีย รุ่นอายุไม่เกิน 20 ปี ==
* = เจ้าภาพ
==เจ้าภาพโดยรวม==
10 ครั้ง
—1961, 1962, 1967, 1969, 1972, 1974, 1976, 1980, 1982, 1998
4 ครั้ง
—1959, 1960, 1963, 2004
3 ครั้ง
—1973, 1977, 2000
—1985, 1992, 2012
—1990, 1994, 2018
2 ครั้ง
—1965, 1971
—1966, 1970
—1988, 2002
Korea Republic—1968, 1996
—1986, 2008
1 ครั้ง
—2016
—2014
—2010
—2006
—1978
—1975
—1964
—2020
== อ้างอิง ==
ผลการแข่งขันทั้งหมด จาก rsssf.com
== แหล่งข้อมูลอื่น ==
เว็บไซต์อย่างเป็นทางการของการแข่งขันเอเอฟซีเยาวชน
การแข่งขันฟุตบอล
ฟุตบอลในทวีปเอเชีย
กีฬาเยาวชน
มุฮัมมัด อับดุฮ์

มุฮัมมัด อับดุฮ์ (محمد عبده; ค.ศ. 1849 – 11 กรกฎาคม ค.ศ. 1905) เป็นนักวิชาการอิสลามชาวอียิปต์ และแกรนด์มุฟตีแห่งอียิปต์ เขาเป็นตัวตั้งตัวตีในอันนะฮ์เฎาะฮ์อาหรับและนวยุคนิยมอิสลามในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20
ในวัยเด็กเขาเป็นคนที่สนใจเรียนทางด้านศาสนามาก สามารถท่องจำอัลกุรอ่านได้ทั้งเล่ม ต่อมาใน พ.ศ. 2405 เขาได้ไปเข้าเรียนในโรงเรียนของมัสยิดอะห์มะดีที่มีชื่อเสียงในเมืองตันญา เขาได้รับการศึกษาตามขนบเดิม แต่มีปัญหากับการเรียนจึงกลับไปประกอบอาชีพที่บ้านเดิมและแต่งงานเมื่อ พ.ศ. 2408 ต่อมา เขาได้ไปศึกษาลัทธิซูฟีที่แคว้นบุฮัมเราะห์ และใน พ.ศ. 2409 ได้ไปเรียนต่อที่มหาวิทยาลัยอัล-อัซฮัร ที่กรุงไคโร และศึกษาอยู่ที่นั่นจนถึง  พ.ศ. 2420 ใน พ.ศ. 2521 เขาได้เป็นครูสอนประวัติศาสตร์ที่สำนักวิทยาศาสตร์ของวิทยาลัยฝึกหัดครูไคโร
ต่อมา อับดุฮ์ได้เป็นบรรณาธิการของหนังสือพิมพ์อัล-มิศริยะฮ์ และได้เลื่อนเป็นหัวหน้ากองบรรณาธิการในที่สุด ซึ่งทำให้เขามีโอกาสเผยแพร่ความคิดผ่านทางหนังสือพิมพ์ ต่อมา เขาเข้าสมทบในพรรคชาตินิยมและเข้าร่วมในการกบฏอูราบีใน พ.ศ. 2522  ใน พ.ศ. 2425 เขาออกจากอียิปต์ไปยังอังกฤษ และต่อมาได้ไปยังเบรุต เพื่อจัดตั้งระบบการศึกษาแบบอิสลามที่นั่น และใน พ.ศ. 2427 เขาเดินทางไปสมทบกันจามาล อุดดีน อัล-อัฟกานีที่ปารีสเพื่อกู้อิสรภาพให้อียิปต์ ในปารีส เขาได้ร่วมมือกับอัลอัฟกานีในการจัดตั้งสมาคมลับชื่อ ญะมีอะตุล-อุรวะฮ์ อัล-วุษกอ มีวัตถุประสงค์เพื่อรวมมุสลิมเข้าด้วยกัน และได้เริ่มขบวนการปฏิรูปที่ส่งผลต่อแนวคิดของนักอิสลามรุ่นหลัง ในระหว่างนี้เขาได้แปลงานของอัลอัฟกานีจากภาษาเปอร์เซียเป็นภาษาอาหรับ
เขากลับมาเป็นครูในเบรุตเมื่อ พ.ศ. 2428 เขาได้กลับไปเป็นครูสอนที่สำนักวิทยาศาสตร์ในอียิปต์เมื่อ พ.ศ. 2431 และได้เป็นที่ปรึกษาของศาลอุทธรณ์ในกรุงไคโรเมื่อ พ.ศ. 2433 และได้เลื่อนเป็นผู้พิพากษาใหญ่ในอียิปต์เมื่อ พ.ศ. 2442 และดำรงตำแหน่งนี้จนเสียชีวิตเมื่อ 11 กรกฎาคม พ.ศ. 2448 ที่เมืองอเล็กซานเดรีย ประเทศอียิปต์ ซึ่งเขาได้ปฏิรูปการทำงานของศาลและการบริหารหน่วยวะกัฟในระหว่างนี้ด้วย
== อ้างอิง ==
== ข้อมูล ==
==อ่านเพิ่ม==
Christopher de Bellaigue, "Dreams of Islamic Liberalism" (review of Marwa Elshakry, Reading Darwin in Arabic, 1860–1950), The New York Review of Books, vol. LXII, no. 10 (4 June 2015), pp.&nbsp;77–78.
== แหล่งข้อมูลอื่น ==
Center for Islam and Science: Muhammad `Abduh 
นักปรัชญาอิสลาม
บุคคลจากเขตผู้ว่าการอัลบุฮัยเราะฮ์
ชาวอียิปต์เชื้อสายตุรกี
ชาวอียิปต์เชื้อสายเคิร์ด
เรจอะเกนสต์เดอะแมชชีน (อัลบั้ม)

เรจอะเกนสต์เดอะแมชชีน  เป็นสตูดิโออัลบั้มลำดับแรกของวง เรจอะเกนสต์เดอะแมชชีน  อัลบั้มถูกวางจำหน่ายเมื่อวันที่ 3 พฤศจิกายน พ.ศ. 2535 และติดขึ้นแท่นอับดับหนึ่งในชาร์ต บิลบอร์ด heatseeker และติดอันดับที่ 45 ในชาร์ต บิลบอร์ด 200
== ผลตอบรับ ==
Eduardo Rivadavia นักวิจารณ์เพลงจาก All music ให้คะแนนอัลบั้มสี่ครึ่งและเขายังกล่าวอีกด้วยว่า มันเป็นอัลบั้มแรกที่ประสบความสำเร็จในการนำแร็ฟและเฮฟวี่เมทัลมาผสมกัน เขายังกล่าวชื่นชมอัลบั้มนี้ว่า เป็นอัลบั้มที่แสดงถึงความเชื่อมันและอารมณ์จากภายในจิตใจของมนุษย์  
ปี พ.ศ. 2544 นิตยสาร Q กำหนดให้วงเรจอะเกนสต์เดอะแมชชีน เป็นอัลบั้ม 50 เฮฟวี่ที่ดีตลอดกาล อีกทั้งอัลบั้มยังถูกในหนังสือ 1001 Albums You Must Hear Befor You Die (ภาษาไทย: 1001 อัลบั้มที่คุณควรจะได้ยินก่อนจะตาย) พ.ศ. 2546 อัลบั้มนี้ติดอันดับที่ 365 ใน 500 ที่เป็นอัลบั้มที่ดีตลอดกาล บนนิตยสาร โรลลิงสโตน
== ภาพหน้าปก ==
เป็นรูปพระภิกษุ ทิก กว๋าง ดึ๊ก พระชาวเวียดนามนามนิกายมหายาน และชาวบ้านรวมตัวกันประท้วงรัฐบาล โง ดิ่ญ เสี่ยม  ที่ต้องการเปลี่ยนแปลงศาสนาของประเทศเวียดนามมาเป็นศาสนาคริสต์อย่างเห็นได้ชัด และท่านก็ได้แสดงการประท้วงด้วยการจุดไฟเผาตัวเองในวันที่ 11 มิถุนายน พ.ศ. 2506 
== รายชื่อเพลง ==
เพลงทั้งหมดแต่งโดยเรจอะเกนสต์เดอะแมชชีน
== อ้างอิง ==
อัลบั้มเปิดตัวครั้งแรกในปี พ.ศ. 2535
อัลบั้มเพลงของค่ายอีพิกเรเคิดส์
อัลบั้มเพลงภาษาอังกฤษ
โรลลิงอินเดอะดีป

"โรลลิงอินเดอะดีป"  เป็นเพลงของนักร้อง-นักแต่งเพลงชาวอังกฤษ อะเดล จากสตูดิโออัลบั้มลำดับที่สอง 21 เพลงนี้แต่งโดยอะเดล และพอล เอปเวิร์ท ออกจำหน่ายเป็นครั้งแรกเมื่อวันที่ 29 พฤศจิกายน พ.ศ. 2553 ซึ่งเป็นซิงเกิลแรกจากอัลบั้ม 21 ที่เป็นรูปแบบจิตอลดาวน์โหลด
"Rolling in the Deep" ได้รับการยกย่องจากนักวิจารณ์เพลงและเป็นตัวแทนของ Adele  ผลักดันให้เธอประสบความสำเร็จทั่วโลก เพลงของเธอติดชาร์จอันดับหนึ่งใน 11 ประเทศและอีก 5 อันดับแรกในภูมิภาคอื่น ๆ อีกมากมาย เป็นเพลงแรกของAdeleที่ติดอันดับ1ในสหรัฐอเมริกา ซึ่งจุดสูงสุดในชาร์ตบิลบอร์ดจำนวนมากรวมทั้ง Billboard Hot 100 "Rolling in the Deep" มียอดขายกว่า 8.7 ล้านชุดในสหรัฐอเมริกา ทำให้เป็นเพลงดิจิตอลที่ขายดีที่สุดโดยศิลปินหญิงในสหรัฐอเมริกา  ขณะที่ในปี พ.ศ. 2561 "Rolling in the Deep" มียอดขายกว่า 20.6 ล้านแผ่นทั่วโลกทำให้เป็นหนึ่งในซิงเกิ้ลดิจิตอลที่ขายดีที่สุดตลอดกาล  เดือนกรกฎาคมวิดีโอได้รับการเสนอชื่อเข้าชิง7รางวัลMTV MUSIC AWARD ซึ่งทำให้ได้รับการเสนอชื่อชิงรางวัลมิวสิกวิดีโอยอดเยี่ยมแห่งปี  วิดีโอที่ได้รับรางวัลสามรางวัล: : Best Editing, Best Cinematography และ Best Art Direction
"Rolling in the Deep" ยังเป็น Billboard Year End Hot 100 หมายเลขหนึ่งเดียวของปี 2011 ในวันที่ 12 กุมภาพันธ์ 2012 "Rolling in the Deep" ได้รับรางวัลแกรมมี่สามรางวัลในการบันทึกเพลงยอดเยี่ยมแห่งปีและบทคัดย่อที่ดีที่สุด มิวสิกวิดีโอ นักวิจารณ์และผู้จัดพิมพ์เพลงติดอันดับเพลงในรายการสิ้นปี "Rolling in the Deep" เป็นเพลงอันดับ 4 ของชาร์ท Billboard Year-End Hot 100 singles chart และได้รับรางวัลแกรมมี่อวอร์ดเร็กคอร์ดแห่งปีและเพลงยอดเยี่ยมแห่งปีในปีเดียวกันหลังจาก  "Bridge over Troubled Water" โดย Simon & Garfunkel ในปี 1970/1971, "The First Time Ever I Saw Your Face" โดย Roberta Flack ในปี 1972/1973, and "Bette Davis Eyes" โดย Kim Carnes ในปี 1981/1982
== รายชื่อเพลง ==
== คัฟเวอร์ ==
=== ลิงคินพาร์ก ===
"โรลลิงอินเดอะดีป"  คัฟเวอร์โดยวงดนตรีร็อกชาวอเมริกัน ลิงคินพาร์ก และได้รวมอยู่ในอีพีบันทึกการแสดงสด ไอทูนส์เฟสติวัล ถึงแม้ว่าเพลงนี้จะไม่ได้ออกเป็นซิงเกิล แต่ก็ได้เข้าสู่อันดับ 1 ในชาร์ตซิงเกิลเพลงร็อกแห่งสหราชอาณาจักร และอันดับที่ 42 ในชาร์ตซิงเกิลแห่งสหราชอาณาจักร เพลงนี้ได้นำไปคัฟเวอร์โดยลิงคินพาร์กสองครั้ง ครั้งหนึ่งที่งานนัดพบของสมาชิกจากลิงคินพาร์กอันเดอร์กราวด์ และอีกครั้งหนึ่งที่งานไอทูนส์เฟสติวัล ที่เดอะราวด์เฮาส์ เพลงนี้ได้รับการตอบรับเป็นอย่างดีจากสหราชอาณาจักร "โรลลิงอินเดอะดีป" ได้นำไปออกจำหน่ายเป็นซิงเกิลโปรโมตในสถานีวิทยุเพลงอัลเทอร์เนทีฟ ในวันที่ 8 กรกฎาคม พ.ศ. 2554
ชาร์ต
บุคคลที่เกี่ยวข้อง
เชสเตอร์ เบนนิงตัน - ร้องนำ
ไมค์ ชิโนะดะ - เปียโน
ประวัติการจำหน่าย
{|class="wikitable"
! ประเทศ
! วันที่
! รูปแบบ
! ค่ายเพลง
|-
| สหราชอาณาจักร
| 8 กรกฎาคม พ.ศ. 2554
| ดิจิตอลดาวน์โหลด(โมเดิร์นร็อกเรดิโอ)
| วอร์เนอร์บราเธอร์สเรเคิดส์
|}
== อ้างอิง ==
== แหล่งข้อมูลอื่น ==
Article on the making of Rolling in the Deep by Paul Tingen in Sound on Sound magazine.
เพลงในปี พ.ศ. 2554
ซิงเกิลในปี พ.ศ. 2553
เพลงของลิงคินพาร์ก
ซิงเกิลอันดับ 1 ในประเทศสวิตเซอร์แลนด์
ซิงเกิลอันดับ 1 ในดัตช์ท็อปฮอต 40
ซิงเกิลอันดับ 1 ในประเทศเยอรมนี
รางวัลแกรมมี สาขาบันทึกเสียงแห่งปี
รางวัลแกรมมี สาขาเพลงแห่งปี
ซิงเกิลอันดับ 1 ในคะเนเดียนฮอต 100
ซิงเกิลอันดับ 1 ในบิลบอร์ดฮอต 100
เพลงของอะเดล
เพลงที่ประพันธ์คำร้องโดยอะเดล
เพลงที่มีเนื้อหาเกี่ยวกับการทรยศ
นาซีจัมปูร์

นาซีจัมปูร์ (อินโดนีเซียและnasi campur) หรือ นาซีเบอร์เลาก์ (nasi berlauk) เป็นอาหารประเภทข้าวที่วางเนื้อสัตว์ ผัก ถั่วลิสง ไข่ และข้าวเกรียบกุ้งไว้ด้านบน นาซีจัมปูร์กินกับเครื่องเคียงหลายอย่าง ทั้งผัก ปลา และเนื้อสัตว์ เป็นอาหารจานหลักในหลายพื้นที่ทั้งในอินโดนีเซีย มาเลเซีย สิงคโปร์ และเนเธอร์แลนด์ ในจังหวัดโอกินาวะของญี่ปุ่นมีอาหารที่คล้ายกัน เรียกจัมปูรู
== จุดกำเนิดและความหลากหลาย ==
สูตรของนาซีจัมปูร์มีความหลากหลายในแต่ละพื้นที่ซึ่งมีความแตกต่างกัน ดังนี้
ในชวาเรียกนาซีจัมปูร์ว่านาซีราเมิซ และมีรูปแบบที่หลากหลายทั่วทั้งเกาะ เครื่องปรุงที่พบบ่อยคือหมี่ทอด พบครั้งแรกในชวาตะวันตก
ในบาหลีเรียกอาหารจานนี้ว่านาซีจัมปูร์บาหลีหรือนาซีบาหลี ลักษณะพิเศษคือใช้เครื่องเทศผสมแบบบาหลีที่เรียกบาซาเกเน็ป นอกจากนั้น ยังใส่ทูนาย่าง เต้าหู้ทอด แตงกวา ผักโขม เต็มเป เนื้อวัว แกงผัก ข้าวโพด ซอสพริก นิยมห่อใบตองขาย
ชาวอินโดนีเซียเชื้อสายจีน พบในจาการ์ตาในพื้นที่ที่มีชาวจีนอยู่หนาแน่น นิยมเรียกว่านาซีจัมปูร์ตียงโฮอา หรือนาซีจัมปูร์แบบจีน นิยมใส่เนื้อย่าง หมูอบกรอบ หมูหวาน และสะเต๊ะ กินกับซุปไก่แบบจีนหรือซายูร์อาซินซึ่งเป็นซุปกระดูกหมูแบบอินโดนีเซีย อาหารแบบนี้ไม่พบในที่อื่นนอกจาการ์ตา
== รวมภาพ ==
ไฟล์:Nasi Campur Tionghoa Kenanga 2.jpg|นาซีจัมปูร์แบบของชาวจีน
ไฟล์:NasiCampur2.png| นาซีจัมปูร์แบบบาหลี 
ไฟล์:Nasi Campur Bali Ayam Betutu.jpg| นาซีจัมปูร์แบบบาหลีกับอายัมเบตูตูและผัก
ไฟล์:Nasi campur rawon.JPG| นาซีจัมปูร์กับราวนจากซูราบายา
ไฟล์:Nasi campur sop saudara warung Pangkep.JPG|นาซีจัมปูร์กับซุปเนื้อควายในซูลาเวซีใต้
ไฟล์:Nasi campur sop saudara Jeneponto.JPG| นาซีจัมปูร์ในซูลาเวซีใต้ 
ไฟล์:Javanese nasi campur.JPG|นาซีจัมปูร์แบบชวากับไก่น้ำผึ้งและเต็มเป
อาหารอินโดนีเซีย
อาหารจากข้าว
ความแปรปรวนของสภาพอากาศ

ความแปรปรวนของสภาพอากาศ  (Climate Variability) หมายถึง สภาพภูมิอากาศ ที่มีการเปลี่ยนไปจากปกติ ในช่วงเวลาที่มากกว่าช่วงฤดูกาลหรือช่วงปี เป็นช่วงการเปลี่ยนแปลงที่มากกว่าวันต่อวันแบบสภาพอากาศ Weather  นอกจากนี้ความแปรปรวนของสภาพอากาศ อาจหมายถึงสภาพอากาศที่เปลี่ยนแปลงในระดับที่แตกต่างจากค่าเฉลี่ยของปีอื่นๆแต่ไม่ส่งผลแตกต่างทางสถิติในระดับยาวนานหรือระดับสภาพภูมิอากาศ 
มักมีความสับสนระหว่าง การเปลี่ยนแปลงสภาพภูมิอากาศ (Climate Change) กับ ความแปรปรวนของสภาพอากาศ ซึ่งความแตกต่างคือ การเปลี่ยนแปลงสภาพภูมิอากาศ จะเกิดในช่วงระยะเวลาที่ยาวนานมากกว่า 30 ปีขึ้นไป ส่วนความแปรปรวนของสภาพอากาศ จะหมายถึงการเปลี่ยนแปลงของสภาพอากาศในช่วงระยะเวลาสั้นๆ เช่น เดือนต่อเดือน ปีต่อปี เวรี่กู๊ดไปเลยนะครับผม 
==ภาวะสภาพอากาศสุดขั้ว==
ภาวะสภาพอากาศสุดขั้ว (Climate Extremes) เป็นความแปรปรวนของสภาพอากาศที่ก่อให้เกิดสภาพอากาศร้อนจัด หนาวจัด ลมพายุที่รุนแรง ฝนตกหนัก เกินกว่าปรกติ ซึ่งภาวะสภาพอากาศสุดขั้ว เป็นตัวบ่งชี้อย่างดีในการพิจารณาว่ามีการเปลี่ยนแปลงของสภาพภูมิอากาศหรือมีความแปรปรวนของสภาพอากาศหรือไม่ โดย องค์การอุตุนิยมวิทยาโลก (World Meteorological Organization)ได้บันทึกค่าภาวะสภาพอากาศสุดขั้วไว้ดังนี้  
==อ้างอิง==
การแกว่งกวัด
ประวัติศาสตร์ภูมิอากาศ
องค์การต่อต้านฟาสซิสต์

องค์การต่อต้านฟาสซิสต์ (Anti-Fascist Organisation, AFO) เป็นกลุ่มต่อต้านในพม่าที่ต่อต้านการยึดครองของญี่ปุ่นในช่วงสงครามโลกครั้งที่ 2 ซึ่งเมื่อสงครามโลกครั้งที่ 2 สิ้นสุด ญี่ปุ่นยอมแพ้และอังกฤษกลับเข้ามาในพม่าอีกครั้ง องค์การนี้เปลี่ยนชื่อเป็นสันนิบาตเสรีชนต่อต้านฟาสซิสต์ องค์การต่อต้านฟาสซิสต์นี้จัดตั้งขึ้นหลังการประชุมที่พะโคเมื่อเดือนสิงหาคม พ.ศ. 2487 โดยผู้นำของพรรคคอมมิวนิสต์พม่า กองทัพแห่งชาติพม่าที่นำโดยอองซาน และพรรคปฏิวัติประชาชนซึ่งต่อมาเปลี่ยนชื่อเป็นพรรคสังคมนิยม
ผู้นำของพรรคคอมมิวนิสต์พม่าได้แก่ตะคีนต้านทู่นและตะคีนโซ่ เมื่อครั้งที่ถูกจับกุมและจำคุกที่คุกอี้นเซนเมื่อเดือนกรกฎาคม พ.ศ. 2484 ได้ร่วมกันเขียนแถลงการณ์อี้นเซนซึ่งมีเนื้อหาต่อต้านขบวนการชาตินิยม สมาคมเราชาวพม่า และประกาศร่วมมือกับฝ่ายอังกฤษและสัมพันธมิตรที่มีสหภาพโซเวียตรวมอยู่ด้วย โซ่ได้จัดตั้งองค์การใต้ดินต่อต้านการยึดครองของญี่ปุ่น ต้านทู่นเป็นรัฐมนตรีว่าการกระทรวงแผ่นดินและเกษตรกรรมในรัฐบาลหุ่นและได้ส่งข้อมูลให้โซ่ ในขณะที่ผู้นำคนอื่นของพรรคคอมมิวนิสต์ เช่น ตะคีนเต้นเพ ตะคีนทินชเว ได้ติดต่อกับรัฐบาลพลัดถิ่นที่ศิมลา ประเทศอินเดีย ส่วนอองซานเป็นรัฐมนตรีว่าการกระทรวงกลาโหมในรัฐบาลหุ่นที่ก่อตั้งขึ้นเมื่อ 1 มกราคม พ.ศ. 2486 เช่นเดียวกับตะคีนนุและตะคีนเมียะ
ในวันที่ 27 มีนาคม พ.ศ. 2488 อองซานประสบความสำเร็จในการนำกองทัพแห่งชาติลุกฮือขึ้นต่อต้านญี่ปุ่นร่วมกับกองกำลังสัมพันธมิตร ทั้งนี้ โบมูบาตูผู้นำพรรคคอมมิวนิสต์ที่เป็นผู้บัญชาการกองทัพแห่งชาติในพม่าตะวันตกเฉียงเหนือได้เริ่มการกบฏก่อนตั้งแต่วันที่ 8 มีนาคม วันที่ 27 มีนาคมนี้ กลายเป็นวันต่อต้านก่อนที่รัฐบาลทหารของพม่าจะกำหนดให้เป็นวันกองทัพ
==อ้างอิง==
==แหล่งข้อมูลอื่น==
Heroes and Villains  The Irrawaddy, March 2007
The Bloodstrewn Path:Burma's Early Journey to Independence BBC Burmese, September 30, 2005
ขบวนการทางการเมืองในประเทศพม่า
ขบวนการต่อต้านญี่ปุ่นระหว่างสงครามโลกครั้งที่สอง
การสังหารหมู่ที่ดีแบยี่น

การสังหารหมู่ดีแบยี่น (ဒီပဲယင်း လူသတ်မှု) เป็นเหตุการณ์ที่เกิดขึ้นเมื่อ 30 พฤษภาคม ค.ศ. 2003 ที่ดีแบยี่น เมืองในเขตซะไกง์ ประเทศพม่า ในเหตุการณ์นี้ ประชาชนที่เกี่ยวข้องกับสันนิบาตแห่งชาติเพื่อประชาธิปไตยถูกฆ่าโดยฝูงชนที่รัฐบาลสนับสนุนไป 70 คน คีนหญุ่น อดีตนายกรัฐมนตรีของพม่าได้ให้สัมภาษณ์ในภายหลังถึงเหตุการณ์นี้เมื่อเดือนเมษายน ค.ศ. 2012 ว่า ได้มีการรักษาความปลอดภัยให้กับอองซานซูจีระหว่างที่เกิดการสังหารหมู่ โดยได้ให้คนของเขาเคลื่อนย้ายเธอไปไว้ในที่ที่ปลอดภัย
จากเหตุการณ์นี้ ศูนย์ทรัพยากรทางกฎหมายแห่งเอเชียได้ตั้งคณะกรรมการสอบสวนเหตุการณ์ดังกล่าวเมื่อ 25 มิถุนายน ค.ศ. 2003 พบหลักฐานว่า มีการเคลื่อนย้ายฝูงชนมากกว่า 5000 คนเข้าไปยังที่เกิดเหตุเพื่อโจมตี ผู้โจมตีได้ติดอาวุธและเข้าไปอย่างมียุทธวิธี ก่อนที่กลุ่มดังกล่าวจะเข้าไปถึง ผู้ปกครองในท้องถิ่นได้สั่งให้ประชาชนในหมู่บ้านข้างเคียงให้อยู่แต่ในบ้าน มีการค้นหาและจับกุมผู้รอดชีวิตจากเหตุการณ์นี้อย่างเป็นระบบ ศูนย์ทรัพยากรทางกฎหมายแห่งเอเชียได้แสดงความเห็นว่าการสังหารหมู่ดีแบยี่นเป็นการโจมตีอย่างเป็นระบบต่อพลเรือน และเป็นอาชญากรรมต่อมนุษยชาติ
==อ้างอิง==
www.ibiblio.org: Depayin Report
ประวัติศาสตร์พม่า
การสังหารหมู่ในประเทศพม่า
นักการเมืองอิสระ

นักการเมืองอิสระ หมายถึงนักการเมืองที่ไม่ได้สังกัดพรรคการเมือง นักการเมืองอิสระในบางประเทศก็ไม่มีบทบาทมากนัก เพราะประชาชนโดยมากมักจะเลือกนักการเมืองที่สังกัดพรรคการเมืองใหญ่ แต่ในบางประเทศนักการเมืองอิสระก็ได้รับเลือกตั้งให้ดำรงตำแหน่งสำคัญอย่าง ประธานาธิบดี เช่น เยอรมนี ไอซ์แลนด์ คอซอวอ อิตาลี รัสเซีย ปัจจุบันยังมีนักการเมืองอิสระเป็นสมาชิกรัฐสภาในหลายประเทศ
== อ้างอิง ==
ที-อาราเอ็นโฟร์

ที-อาราเอ็นโฟร์ (T-ara N4; 티아라 N4) เป็นกลุ่มย่อยของวงที-อารา ก่อตั้งโดยคอร์คอนเทนส์มีเดีย ในปี 2013 สมาชิกได้แก่ อึนจ็อง, ฮโยมิน, และ จีย็อน
==ประวัติ==
ในกลางปี 2013 คอร์คอนเทนส์มีเดียได้ประกาศก่อตั้ง ที-อาราเอ็นโฟร์ ขึ้นมาโดยมีซิงเกิล Countryside Diaries โปรโมตเป็นเพลงแรก ซึ่งมีด้วยกัน 5 เวอร์ชัน พร้อมทั้งมิวสิกวีดีโอ โดยมีเป้าหมายอยู่ที่การเปิดตัวสู่ตลาดเพลงระดับโลก โดยจะมีการร่วมงานกับศิลปินระดับโลกด้วย
=== การโปรโมตที่สหรัฐ ===
ที-อาราเอ็นโฟร์ ได้รับการโปรโมตที่สหรัฐ โดยคริส บราวน์ แรปเปอร์ชื่อดังระดับโลกชาวอเมริกัน แต่ทว่าการแสดงคอนเสิร์ตที่สหรัฐอเมริกานั้น ล้มเหลวโดยสิ้นเชิง เนื่องจากผู้ชมไม่ให้ความสนใจ
=== อารึม ถอนตัวมุ่งหน้าศิลปินเดี่ยวฮิพฮอพเกิร์ล ===
เมื่อวันที่ 10 กรกฎาคม คอร์คอนเทนส์มีเดียเปิดเผยถึงการปรับเปลี่ยนสมาชิกวงในต้นสังกัด แม้ว่าก่อนหน้านี้ทีอาร่าจะมีสมาชิกประกอบไปด้วย คิวรี โบรัม โซย็อน อึนจ็อง ฮโยมิน จีย็อน และอารึม รวม 7 คน แต่เนื่องด้วยอารึมมีความชื่นชอบในเพลงแนวฮิพฮอพ ทำให้เธอต้องการปลีกตัวไปทำงานเพลงเดี่ยว และหลังจากที่ได้คุยกับต้นสังกัดรวมถึงเพื่อนๆในวง เธอก็ได้ตัดสินใจถอนตัวพร้อมเตรียมออกมาทำเพลงเดี่ยวในที่สุด นอกจากแนวเพลงฮิพฮอพแล้วอารึมก็พร้อมทำงานเพลงบัลลาด รวมถึงงานแสดงด้วยเช่นกัน ด้วยเหตุนี้ทำให้ ทีอาร่า จะเหลือสมาชิกเพียง 6 คนเหมือนในตอนแรก ประกอบไปด้วย คิวรี โบรัม โซย็อน อึนจ็อง ฮโยมิน และจีย็อน ในขณะที่กลุ่มย่อย T-ARA N4 ก็จะเพิ่ม ดานี เข้าไปแทน อารึม รวมเป็น 4 คน คือ อึนจ็อง ฮโยมิน จีย็อน และดานี เช่นเดิม
==รายชื่อผลงานเพลง==
===อีพี===
2556: Countryside Life
===ชาร์ตซิงเกิล===
==อ้างอิง==
กลุ่มดนตรีที่ก่อตั้งในปี พ.ศ. 2556
กลุ่มดนตรีเคป็อป
ที-อารา
กลุ่มดนตรีจากโซล
ศิลปินสังกัดเอ็มบีเคเอนเตอร์เทนเมนต์
เกิร์ลกรุปเกาหลีใต้
ที-อาราเจแปนทัวร์ 2012: จูเอลรีบ็อกซ์

ที-อาราเจแปนทัวร์ 2012: จูเอลรีบ็อกซ์ (T-ara Japan Tour 2012: Jewelry Box) เป็นเจแปนทัวร์คอนเสิร์ตครั้งแรก ของกลุ่มศิลปินหญิงจากเกาหลีใต้ ที-อารา ในการสนับสนุนของสตูดิโออัลบั้มครั้งแรกของพวกเขาที่ญี่ปุ่น จูเอลรีบ็อกซ์ 2012 จะเริ่มต้นขึ้นในวันที่ 19 มิถุนายน 2012 ที่ ศูนย์ศิละไอจิ ใน นาโงยะ, ประเทศญี่ปุ่น  และปิดท้าย วันที่26 กรกฎาคม 2012 ที่ สนามกีฬาต่อสู้ญี่ปุ่น ใน โตเกียว, ประเทศญี่ปุ่น
==รายการการแสดง==
==ตารางการแสดง==
==อ้างอิง==
คอนเสิร์ตทัวร์ในปี พ.ศ. 2555
คอนเสิร์ตทัวร์
ที-อารา
ทัวร์คอนเสิร์ตของที-อารา
แบร์รี ฮอว์กินส์

แบร์รี ฮอว์กินส์ (Barry Hawkins) เกิดเมื่อวันที่ 23 เมษายน ค.ศ. 1979 ในดิตตัน เคนต์ เป็นนักสนุกเกอร์อาชีพชาวอังกฤษ เขาเทิร์นโปรในปี 1996 เริ่มมีชื่อเสียงในสนุกเกอร์ฤดูกาลที่ 2004/2005 เมื่อเขาไปถึงรอบ 16 คนสุดท้ายในยูเคแชมป์เปียนชิป (2004 UK Championship) รอบรองในบริดิซโอเพน (2004 British Open) และรอบรองชนะเลิศเวลส์โอเพน (2005 Welsh Open) เขาได้อยู่ในแปคฤดูกาลต่อเนื่องในอันดับท็อป 32 เขามาถึงในรอบชนะเลิศครั้งแรกและผู้ชนะในรายการออสเตรเลียนโกลด์ฟฟิลส์โอเพน (2012 Australian Goldfields Open)
== อ้างอิง ==
นักสนุกเกอร์ชาวอังกฤษ
บุคคลจากเทศมณฑลเคนต์
ทริปเปิลคราวน์ (สนุกเกอร์)

ทริปเปิลคราวน์ (Triple Crown) เป็นคำที่ใช้เรียกสำหรับการแข่งขันสนุกเกอร์ที่มีชื่อเสียงทั้งสามรายการ ได้แก่ เวิลด์แชมเปียนชิป (World Championship) มาสเตอส์ (Masters) และยูเคแชมเปียนชิป (UK Championship) ผู้ที่คว้าแชมป์ทั้งสามรายการใหญ่ไปได้ก็คว้าตำแหน่งทริปเปิลคราวน์ ในบางครั้งก็มีชื่อเรียกว่า สนุกเกอร์รายการทัวร์นาเมนต์ใหญ่ (snooker's major tournaments) การแข่งขันรายการใหญ่ของบีบีซี (big three BBC events) หรือเรียกว่า สามรายการใหญ่ (big three)
ตัวอย่างผู้ที่เคยตำแหน่งทริปเปิลคราวน์ ได้แก่ สตีเฟน เฮนดรี, รอนนี โอซุลลิแวน, จอห์น ฮิกกินส์, สตีฟ เดวิส, มาร์ก วิลเลียมส์, อเล็กซ์ ฮิกกินส์, เทร์รี กริฟฟิทส์, นีล รอเบิร์ตสัน และ มาร์ก เซลบี แต่เดวิส และวิลเลียมส์ พิชิตตำแหน่งทริปเปิลคราวน์ในฤดูกาลเดียวกัน ขณะที่เฮนดรีเป็นผู้เล่นคนเดียวที่ได้ทริปเปิลคราวน์สองครั้งในสนุกเกอร์ฤดูกาล 1989/1990 และฤดูกาล 1995/1996 ในปี 2013 รอเบิร์ตสัน กลายเป็นผู้เล่นต่างประเทศคนแรกที่ได้ทริปเปิลคราวน์
== อ้างอิง ==
คำศัพท์สนุกเกอร์
เวิลด์สนุกเกอร์แชมเปียนชิป

เวิลด์สนุกเกอร์แชมเปียนชิป (World Snooker Championship) เป็นการแข่งขันสนุกเกอร์อาชีพรายการใหญ่ ที่มีเงินรางวัล การสะสมคะแนนและชื่อเสียง เป็นหนึ่งในรายการทริปเปิลคราวน์ ตามด้วยรายการ ยูเคแชมเปียนชิป (UK Championship) และมาสเตอส์ (Masters) รายการแชมเปียนชิปได้จัดครั้งแรกในปี 1927 และตั้งแต่ปี 1977 ได้จัดที่โรงละครครูซิเบิล (Crucible Theatre) ในเชฟฟีลด์ ประเทศอังกฤษ ในปัจจุบันสถิติที่ดีที่สุดคือ สตีเฟน เฮนดรี ชนะเลิศเจ็ดครั้ง ในขณะที่มีนักสนุกเกอร์อีก 3 คนที่ชนะเลิศหกครั้งคือ สตีฟ เดวิส เรย์ เรียร์ดอน และรอนนี โอซุลลิแวน โดยแชมป์คนล่าสุดในรายการนี้ (ในปี 2020) คือ รอนนี โอซุลลิแวน
== อ้างอิง ==
สนุกเกอร์
ยูเคแชมเปียนชิป

ยูเคแชมเปียนชิป (UK Championship) เป็นรายการแข่งขันสนุกเกอร์อาชีพ เป็นรองรายการใหญ่จากเวิลด์สนุกเกอร์แชมเปียนชิปและหนึ่งในรายการทริปเปิลคราวน์ รอนนี โอซุลลิแวนเป็นแชมป์คนล่าสุด
==อ้างอิง==
สนุกเกอร์
มาสเตอส์

มาสเตอส์ (Masters) เป็นรายการแข่งขันสนุกเกอร์อาชีพ ได้จัดขึ้นทุกๆปีเริ่มตั้งแต่ปี 1975 เป็นรายการใหญ่ที่ยาวนานที่สุดรองจากเวิลด์สนุกเกอร์แชมเปียนชิป เป็นหนึ่งในรายการทริปเปิลคราวน์ ถึงแม้ว่าจะไม่เป็นรายการสะสมคะแนนก็ตามแต่ได้รับการยกย่องว่าเป็นการแข่งขันที่มีพื้นจำกัด แชมป์คนล่าสุดคือ สจวร์ต บิงแฮม
มาสเตอส์เป็นรายการเริ่มเชิญผู้เล่นติดอันดับท็อป 10 ได้เพิ่มเป็น 12 คนในปี 1981 และ 16 คน ในปี 1983 ตั้งแต่ปี 1984 มาตรฐานในการเชิญจะมีผู้เล่นอันดับท็อป 16 ในการจัดอันดับโลก ได้เพิ่มตั๋วไวลด์การ์ด (wild card) สองหรือสามใบในระหว่างปี 1990 และ 2010
สตีเฟน เฮนดรี ได้บันทึกว่าชนะมากที่สุดในรายการมาสเตอส์ได้มาถึงหกครั้ง รอนนี โอซุลลิแวนชนะห้าครั้ง คลิฟ ทอร์เบิร์น สตีฟ เดวิส พอล ฮันเตอร์ และ มาร์ก เซลบีแต่ละคนชนะสามครั้ง อเล็กซ์ ฮิกกินส์ มาร์ก วิลเลียมส์ และ จอห์น ฮิกกินส์ แต่ละคนชนะสองครั้ง
สามแม็กซิมัมเบรกได้มีการทำไว้จากผู้เล่นต่างประเทศ (ไม่ใช่ผู้เล่นจากเกาะอังกฤษ) ได้แก่ เคิร์ก สตีเวนส์ จากแคนาดาทำไว้ครั้งแรกในปี 1984 และติง จวิ้นฮุยจากจีนทำไว้เป็นครั้งที่สองในปี 2007 และมาร์โก ฟูจากฮ่องกงได้ครั้งที่สามในปี 2015
รายการนี้เคยมีนักสนุกเกอร์ชาวไทยคือ รัชพล ภู่โอบอ้อม หรือ ต๋อง ศิษย์ฉ่อย เคยทะลุผ่านไปถึงรอบชิงชนะเลิศในปี 1993
==อ้างอิง==
สนุกเกอร์
ทริปเปิลคราวน์

ทริปเปิลคราวน์ (Triple Crown) อาจหมายถึง
==กีฬา==
ทริปเปิลคราวน์แชมเปียนชิป
ทริปเปิลคราวน์ (สนุกเกอร์)
บิกุญญา (สกุล)

บิกุญญา  เป็นสกุลของสัตว์เลี้ยงลูกด้วยนมในวงศ์อูฐ (Camelidae) มีถิ่นกำเนิดและกระจายพันธุ์ในทวีปอเมริกาใต้
ในอดีตเชื่อว่าอัลปากาสืบสายพันธุ์มาจากยามา จึงจัดสัตว์ชนิดนี้อยู่ในสกุลยามา (Lama) แต่ต่อมาได้รับการจัดกลุ่มใหม่ให้อยู่ในสกุลบิกุญญา เนื่องจากมีรายงานการศึกษาดีเอ็นเอของอัลปากาในปี ค.ศ. 2001 พบว่าอัลปากาสืบสายพันธุ์มาจากบิกุญญา ไม่ใช่ยามาหรือกัวนาโก
==การจำแนก==
แบ่งออกได้เป็น 2 ชนิด
Vicugna pacos (Linnaeus, 1758) – อัลปากา
Vicugna vicugna (Molina, 1782) – บิกุญญา
==อ้างอิง==
==แหล่งข้อมูลอื่น==
อูฐ
สัตว์ที่พบในทวีปอเมริกาใต้
เคแมน

เคแมน หรือ ไคแมน (caiman) เป็นสัตว์เลื้อยคลานในอันดับจระเข้ในวงศ์ย่อย Caimaninae ในวงศ์ Alligatoridae พบกระจายพันธุ์เฉพาะในทวีปอเมริกาใต้ ตั้งแต่ตอนกลางของเม็กซิโกไปจนถึงเอกวาดอร์ และทางตะวันออกของเทือกเขาแอนดีสไปจนถึงอุรุกวัย, ปารากวัย และทางตอนเหนือของอาร์เจนตินา
เคแมน มีขนาดที่เล็กกว่าแอลลิเกเตอร์ มีกระดูกฮัยออยด์เป็นชิ้นกว้าง ช่องเปิดจมูกมีช่องเดียวขนาดใหญ่ อาศัยอยู่ในแหล่งน้ำน้ำที่มีกระแสน้ำไม่แรง หลากหลายลักษณะ วางไข่บนกองดินและใช้หางปัดกวาดพรรณพืชต่าง ๆ มากองรวมกัน บางชนิดใช้ความร้อนจากแสงแดดหรือความร้อนจากการเน่าสลายของพรรณพืชสำหรับการฟักไข่
ขนาดเล็กที่สุด มีขนาดโตเต็มที่ 1.7 เมตร ขนาดใหญ่ที่สุดโตเต็มที่ได้ 2-5 เมตร ในสกุลที่สูญพันธุ์ไปแล้ว Purussaurus มีความยาวได้ถึง 12 เมตร และ Mourasuchus ซึ่งมีขนาดใหญ่เหมือนกัน มีจมูกกว้างเหมือนเป็ด
==การจำแนก==
ที่ยังสืบเผ่าพันธุ์มาจนถึงปัจจุบัน แบ่งออกได้เป็น 3 สกุล
วงศ์ย่อย Caimaninae
* สกุล †Centenariosuchus
*สกุล  †Culebrasuchus
*สกุล  †Eocaiman
*สกุล  †Globidentosuchus
*สกุล  Paleosuchus
** P. palpebrosus, เคแมนแคระคูเวียร์
** P. trigonatus, เคแมนหน้าเรียบ
* Genus †Purussaurus
* Genus †Mourasuchus
* Genus †Necrosuchus
* Genus †Orthogenysuchus
* Genus †Tsoabichi
* ชั้น Jacarea
** สกุล Caiman
*** C. yacare, เคแมนยากาเร
*** C. crocodilus, แคเมนแว่น
**** C. c. apaporiensis,  เคแมนแม่น้ำอคาโปลิส
**** C. c. fuscus, เคแมนสีน้ำตาล
*** †C. lutescens
*** †C. venezuelensis
*** C. latirostris, เคแมนจมูกกว้าง
** สกุล Melanosuchus
*** †M. fisheri
*** M. niger, เคแมนดำ
==อ้างอิง==
==แหล่งข้อมูลอื่น==
วงศ์แอลลิเกเตอร์
สัตว์ที่พบในทวีปอเมริกาใต้
เคแมนแคระ

เคแมนแคระ หรือ ไคแมนแคระ (Dwarf caiman) เป็นสกุลของเคแมนที่จัดอยู่ในสกุล  Paleosuchus (/พา-ลี-โอ-ซู-ชัส/) ในวงศ์ Alligatoridae
เคแมนแคระ มีความยาวเต็มที่ประมาณ 1.7 เมตร จัดเป็นสัตว์ในอันดับจระเข้ที่มีขนาดเล็ก อาศัยและกระจายพันธุ์ในลุ่มน้ำอเมซอน ในทวีปอเมริกาใต้
แบ่งออกได้เป็น 2 ชนิด คือ
P. palpebrosus อาศัยอยู่ในแม่น้ำและทะเลสาบ
P. trigonatus อาศัยอยู่เฉพาะลำห้วยขนาดเล็กในป่า แต่เคลื่อนย้ายหากินในผืนป่าอยู่ห่างจากลำห้วยเป็นระยะทางไกล และออกหากินเฉพาะแต่ในเวลากลางคืน
==อ้างอิง==
==แหล่งข้อมูลอื่น==
วงศ์แอลลิเกเตอร์